17
Jesus prays
1 Ταῦτα ἐλάλησεν ὁ * Ἰησοῦς καὶ ἐπῆρεν† τοὺς ὀφθαλμοὺς αὐτοῦ εἰς τὸν οὐρανὸν καὶ‡ εἶπεν·
For Himself
«Πάτερ, ἐλήλυθεν ἡ ὥρα· δόξασόν σου τὸν Υἱόν, ἵνα καὶ§ ὁ Υἱός σου* δοξάσῃ σε, 2 καθὼς ἔδωκας αὐτῷ ἐξουσίαν πάσης σαρκός, ἵνα πᾶν ὃ δέδωκας αὐτῷ δώσει† αὐτοῖς ζωὴν αἰώνιον. 3 Αὕτη δέ ἐστιν ἡ αἰώνιος ζωή· ἵνα γινώσκωσίν σε, τὸν μόνον ἀληθινὸν Θεόν, καὶ ὃν ἀπέστειλας—Ἰησοῦν Χριστόν. 4 Ἐγώ σε ἐδόξασα ἐπὶ τῆς γῆς. Τὸ ἔργον ἐτελείωσα‡ ὃ δέδωκάς μοι ἵνα ποιήσω. 5 Καὶ νῦν δόξασόν με σύ, Πάτερ, παρὰ σεαυτῷ τῇ δόξῃ ᾗ εἶχον πρὸ τοῦ τὸν κόσμον εἶναι παρὰ σοί.
For the Apostles
6 »Ἐφανέρωσά σου τὸ ὄνομα τοῖς ἀνθρώποις οὓς δέδωκάς§ μοι ἐκ τοῦ κόσμου. Σοὶ ἦσαν, καὶ ἐμοὶ* αὐτοὺς δέδωκας,† καὶ τὸν λόγον σου τετηρήκασιν.‡ 7 Νῦν ἔγνωκαν§ ὅτι πάντα ὅσα δέδωκάς μοι παρὰ σοῦ ἐστιν·* 8 ὅτι τὰ ῥήματα ἃ δέδωκάς† μοι δέδωκα αὐτοῖς· καὶ αὐτοὶ ἔλαβον καὶ ἔγνωσαν ἀληθῶς ὅτι παρὰ σοῦ ἐξῆλθον, καὶ ἐπίστευσαν ὅτι σύ με ἀπέστειλας. 9 Ἐγὼ περὶ αὐτῶν ἐρωτῶ. Οὐ περὶ τοῦ κόσμου ἐρωτῶ ἀλλὰ περὶ ὧν δέδωκάς μοι, ὅτι σοί εἰσιν. 10 Καί, τὰ ἐμὰ πάντα σά ἐστιν, καὶ τὰ σὰ ἐμά, καὶ δεδόξασμαι ἐν αὐτοῖς. 11 Καὶ οὐκέτι εἰμὶ ἐν τῷ κόσμῳ, καὶ οὗτοι‡ ἐν τῷ κόσμῳ εἰσίν, καὶ ἐγὼ§ πρὸς σὲ ἔρχομαι.
»Πάτερ Ἅγιε, τήρησον αὐτοὺς ἐν τῷ ὀνόματί σου ᾧ * δέδωκάς μοι, ἵνα ὦσιν ἓν καθὼς ἡμεῖς. 12 Ὅτε ἤμην μετ᾿ αὐτῶν ἐν τῷ κόσμῳ,† ἐγὼ ἐτήρουν αὐτοὺς ἐν τῷ ὀνόματί σου. Οὓς‡ δέδωκάς μοι§ ἐφύλαξα, καὶ οὐδεὶς ἐξ αὐτῶν ἀπώλετο εἰ μὴ ὁ υἱὸς τῆς ἀπωλείας, ἵνα ἡ Γραφὴ πληρωθῇ. 13 Νῦν δὲ πρὸς σὲ ἔρχομαι, καὶ ταῦτα λαλῶ ἐν τῷ κόσμῳ ἵνα ἔχωσιν τὴν χαρὰν τὴν ἐμὴν πεπληρωμένην ἐν αὐτοῖς.*
14 »Ἐγὼ δέδωκα αὐτοῖς τὸν λόγον σου· καὶ ὁ κόσμος ἐμίσησεν αὐτοὺς ὅτι οὐκ εἰσὶν ἐκ τοῦ κόσμου, καθὼς ἐγὼ οὐκ εἰμὶ ἐκ τοῦ κόσμου. 15 Οὐκ ἐρωτῶ ἵνα ἄρῃς αὐτοὺς ἐκ τοῦ κόσμου, ἀλλ᾿ ἵνα τηρήσῃς αὐτοὺς ἐκ τοῦ πονηροῦ. 16 Ἐκ τοῦ κόσμου οὐκ εἰσίν, καθὼς ἐγὼ ἐκ τοῦ κόσμου οὐκ εἰμί.† 17 Ἁγίασον αὐτοὺς ἐν τῇ ἀληθείᾳ σου·‡ ὁ λόγος ὁ σὸς ἀλήθειά ἐστιν. 18 Καθὼς ἐμὲ ἀπέστειλας εἰς τὸν κόσμον, κἀγὼ ἀπέστειλα αὐτοὺς εἰς τὸν κόσμον. 19 Καὶ ὑπὲρ αὐτῶν ἐγὼ ἁγιάζω ἐμαυτόν, ἵνα καὶ αὐτοὶ ὦσιν§ ἡγιασμένοι ἐν ἀληθείᾳ.
For all believers
20 »Οὐ περὶ τούτων δὲ ἐρωτῶ μόνον, ἀλλὰ καὶ περὶ τῶν πιστευόντων* διὰ τοῦ λόγου αὐτῶν εἰς ἐμέ· 21 ἵνα πάντες ἓν ὦσιν, καθὼς σύ, Πάτερ, ἐν ἐμοὶ κἀγὼ ἐν σοί· ἵνα καὶ αὐτοὶ ἐν ἡμῖν ἓν† ὦσιν, ἵνα ὁ κόσμος πιστεύσῃ‡ ὅτι σύ με ἀπέστειλας. 22 Καὶ ἐγὼ§ τὴν δόξαν ἣν δέδωκάς μοι δέδωκα αὐτοῖς, ἵνα ὦσιν ἓν καθὼς ἡμεῖς ἕν ἐσμεν·* 23 ἐγὼ ἐν αὐτοῖς καὶ σὺ ἐν ἐμοί, ἵνα ὦσιν τετελειωμένοι εἰς ἕν· καὶ ἵνα† γινώσκῃ ὁ κόσμος ὅτι σύ με ἀπέστειλας καὶ ἠγάπησας αὐτοὺς καθὼς ἐμὲ ἠγάπησας.
24 »Πάτερ, οὓς‡ δέδωκάς μοι, θέλω ἵνα ὅπου εἰμὶ ἐγὼ κἀκεῖνοι ὦσιν μετ᾿ ἐμοῦ, ἵνα θεωρῶσιν τὴν δόξαν τὴν ἐμήν, ἣν δέδωκάς§ μοι, ὅτι ἠγάπησάς με πρὸ καταβολῆς κόσμου. 25 Πάτερ δίκαιε, καὶ ὁ κόσμος σε οὐκ ἔγνω, ἐγὼ δέ σε ἔγνων· καὶ οὗτοι ἔγνωσαν ὅτι σύ με ἀπέστειλας. 26 Καί, ἐγνώρισα αὐτοῖς τὸ ὄνομά σου καὶ γνωρίσω, ἵνα ἡ ἀγάπη ἣν ἠγάπησάς με ἐν αὐτοῖς ᾖ, κἀγὼ ἐν αὐτοῖς.»
* 17:1 ο f35 A,C,D,N,W [99.5%] CP,HF,RP,OC,TR ¦ — ℵB [0.5%] NU † 17:1 επηρεν f35 A,N [97%] CP,HF,RP,OC,TR ¦ επαρας 𝕻66ℵB,C,D,W [3%] NU ‡ 17:1 και f35 A,N [95%] CP,HF,RP,OC,TR ¦ — ℵB,C,D,W [5%] NU § 17:1 και f35 N [98%] CP,HF,RP,OC,TR ¦ — ℵA,B,C,D,W [2%] NU * 17:1 σου f35 A,D,N [99.5%] CP,HF,RP,OC,TR ¦ — ℵB,C,W [0.5%] NU † 17:2 δωσει f35 B,N [90%] CP,HF,RP,OC ¦ δωση A,C [10%] TR,NU ¦ δωσω ℵ ¦ δως 𝕻107W ¦ εχη D ‡ 17:4 ετελειωσα f35 D [98%] CP,HF,RP,OC,TR ¦ τελειωσας 𝕻66ℵA,B,C,N,W [2%] NU § 17:6 δεδωκας f35 C [98%] CP,HF,RP,OC,TR ¦ εδωκας ℵA,B,D,N,W [2%] NU * 17:6 και εμοι f35 ℵA,C,D,N,W [99%] CP,HF,RP,OC,TR ¦ καμοι B [1%] NU † 17:6 δεδωκας f35 C,N [96%] CP,HF,RP,OC,TR ¦ εδωκας 𝕻66ℵA,B,D,W [4%] NU ‡ 17:6 τετηρηκασιν f35 A,C [99%] CP,HF,RP,OC,TR ¦ τετηρηκαν B,D,W [0.5%] NU ¦ ετηρησαν ℵN [0.5%] § 17:7 εγνωκαν rell ¦ εγνωσαν [15%] ¦ εγνωκα W [0.5%] ¦ εγνων ℵ * 17:7 εστιν f35 A,D [99%] CP,HF,RP,OC,TR ¦ εισιν ℵB,C(N)W [1%] NU † 17:8 δεδωκας f35 ℵN [99%] CP,HF,RP,OC,TR ¦ εδωκας A,C,D,W [0.5%] NU ¦ εδωκες B ¦ — [0.5%] ‡ 17:11 ουτοι f35 A,C,D,N,W [99.5%] CP,HF,RP,OC,TR ¦ αυτοι ℵB [0.5%] NU § 17:11 και εγω f35 𝕻66vA,N,W [98.5%] CP,HF,RP,OC,TR ¦ καγω ℵB,C,D [1.5%] NU * 17:11 ω rell ¦ ους (N) [20%] TR ¦ ο D [1%] † 17:12 εν τω κοσμω f35 A,N [99%] CP,HF,RP,OC,TR ¦ — 𝕻66ℵB,C,D,W [1%] NU ‡ 17:12 ους f35 A,D(N) [99.5%] CP,HF,RP,OC,TR ¦ ω B,C,W [0.5%] NU ¦ — (𝕻66ℵ) § 17:12 μοι f35 A,D,N [99.5%] CP,HF,RP,OC,TR ¦ 1 και B,C,W [0.5%] NU ¦ και 𝕻66ℵ * 17:13 αυτοις f35 𝕻66ℵD [99%] CP,HF,RP,OC,TR ¦ εαυτοις A,B,N,W [1%] NU ¦ ταις καρδιαις εαυτων C † 17:16 εκ του κοσμου ουκ ειμι f35 𝕻66N [99%] CP,HF,RP,OC,TR ¦ ~ 45123 ℵA,B,C,D,W [1%] NU ‡ 17:17 σου f35 N [99%] CP,HF,RP,OC,TR ¦ — 𝕻66A,B,C,D,W [1%] NU ¦ ℵ omits six words [homoioteleuton] § 17:19 και αυτοι ωσιν f35 [90%] CP,HF,RP,OC,TR ¦ ~ 312 ℵA,B,C,D,N,W [10%] NU ¦ ~ 32 𝕻66v * 17:20 πιστευοντων rell ¦ πιστευσοντων [5%] TR † 17:21 εν f35 ℵA,N [99.5%] CP,HF,RP,OC,TR ¦ — 𝕻66vB,C,D,W [0.5%] NU ‡ 17:21 πιστευση f35 A,D,N [99.5%] CP,HF,RP,OC,TR ¦ πιστευη 𝕻66ℵB,C,W [0.5%] NU § 17:22 και εγω f35 A,N [97%] CP,HF,RP,OC,TR ¦ καγω 𝕻66ℵB,C,D,W [3%] NU * 17:22 εν εσμεν f35 A,N [99%] CP,HF,RP,OC,TR ¦ 1 𝕻66B,C,D,W [1%] NU ¦ — ℵ † 17:23 και ινα f35 A,N [98.5%] CP,HF,RP,OC,TR ¦ 2 B,C,D [1%] NU ¦ 1 𝕻66ℵW [0.5%] ‡ 17:24 ους f35 A,C,N [99.5%] CP,HF,RP,OC,TR ¦ ο ℵB,D,W [0.5%] NU § 17:24 δεδωκας f35 ℵA,C,D,W [60%] CP,OC,NU ¦ εδωκας 𝕻108B,N [40%] HF,RP,TR