5
Walk in love
1 Γίνεσθε οὖν μιμηταὶ τοῦ Θεοῦ ὡς τέκνα ἀγαπητά, 2 καὶ περιπατεῖτε ἐν ἀγάπῃ, καθὼς καὶ ὁ Χριστὸς ἠγάπησεν ἡμᾶς καὶ παρέδωκεν ἑαυτὸν ὑπὲρ ἡμῶν, προσφορὰν καὶ θυσίαν τῷ Θεῷ εἰς ὀσμὴν εὐωδίας. 3 Πορνεία δὲ καὶ πᾶσα ἀκαθαρσία* ἢ † πλεονεξία μηδὲ ὀνομαζέσθω ἐν ὑμῖν (καθὼς πρέπει ἁγίοις)· 4 καὶ αἰσχρότης καὶ μωρολογία ἢ εὐτραπελία (τὰ οὐκ ἀνήκοντα),‡ ἀλλὰ μᾶλλον εὐχαριστία. 5 Τοῦτο γάρ ἴστε§ γινώσκοντες ὅτι· πᾶς πόρνος ἢ ἀκάθαρτος ἢ πλεονέκτης (ὅς* ἐστιν εἰδωλολάτρης), οὐκ ἔχει κληρονομίαν ἐν τῇ βασιλείᾳ τοῦ Χριστοῦ καὶ Θεοῦ. 6 Μηδεὶς ὑμᾶς ἀπατάτω κενοῖς λόγοις, διὰ ταῦτα γὰρ ἔρχεται ἡ ὀργὴ τοῦ Θεοῦ ἐπὶ τοὺς υἱοὺς τῆς ἀπειθείας. 7 Μὴ οὖν γίνεσθε συμμέτοχοι αὐτῶν 8 —ἦτε γάρ ποτε σκότος, νῦν δὲ φῶς ἐν Κυρίῳ.
Walk in light
Ὡς τέκνα φωτὸς περιπατεῖτε 9 (ὁ γὰρ καρπὸς τοῦ Πνεύματος† ἐν πάσῃ ἀγαθωσύνῃ καὶ δικαιοσύνῃ καὶ ἀληθείᾳ), 10 δοκιμάζοντες τί ἐστιν εὐάρεστον τῷ Κυρίῳ. 11 Καὶ μὴ συγκοινωνεῖτε τοῖς ἔργοις τοῖς ἀκάρποις τοῦ σκότους, μᾶλλον δὲ καὶ ἐλέγχετε. 12 (Τὰ γὰρ κρυφῆ γινόμενα ὑπ᾿ αὐτῶν αἰσχρόν ἐστιν καὶ λέγειν.) 13 Τὰ δὲ πάντα, ἐλεγχόμενα, ὑπὸ τοῦ φωτὸς φανεροῦται, πᾶν γὰρ τὸ φανερούμενον φῶς ἐστιν. 14 Διὸ λέγει· «Ἔγειραι,‡ ὁ καθεύδων, καὶ ἀνάστα ἐκ τῶν νεκρῶν, καὶ ἐπιφαύσει σοι ὁ Χριστός.»
Walk in wisdom
15 Βλέπετε οὖν πῶς ἀκριβῶς§ περιπατεῖτε, μὴ ὡς ἄσοφοι ἀλλ᾿ ὡς σοφοί, 16 ἐξαγοραζόμενοι τὸν καιρόν, ὅτι αἱ ἡμέραι πονηραί εἰσιν. 17 Διὰ τοῦτο μὴ γίνεσθε ἄφρονες, ἀλλὰ συνιέντες* τί τὸ θέλημα τοῦ Κυρίου. 18 Καὶ μὴ μεθύσκεσθε οἴνῳ, ἐν ᾧ ἐστιν ἀσωτία· ἀλλὰ πληροῦσθε ἐν Πνεύματι, 19 λαλοῦντες ἑαυτοῖς† ψαλμοῖς καὶ ὕμνοις καὶ ᾠδαῖς πνευματικαῖς, ᾄδοντες καὶ ψάλλοντες ἐν τῇ καρδίᾳ‡ ὑμῶν τῷ Κυρίῳ· 20 εὐχαριστοῦντες πάντοτε ὑπὲρ πάντων, ἐν ὀνόματι τοῦ Κυρίου ἡμῶν, Ἰησοῦ Χριστοῦ, τῷ Θεῷ καὶ Πατρί, 21 ὑποτασσόμενοι ἀλλήλοις ἐν φόβῳ Θεοῦ.§
Relationships within the home
About wives
22 Αἱ γυναῖκες, τοῖς ἰδίοις ἀνδράσιν ὑποτάσσεσθε,* ὡς τῷ Κυρίῳ, 23 ὅτι† ἀνήρ ἐστιν κεφαλὴ τῆς γυναικὸς ὡς καὶ ὁ Χριστὸς Κεφαλὴ τῆς Ἐκκλησίας—καὶ αὐτός ἐστιν‡ Σωτὴρ τοῦ σώματος. 24 Ἀλλ᾿§ ὥσπερ* ἡ Ἐκκλησία ὑποτάσσεται τῷ Χριστῷ, οὕτως καὶ αἱ γυναῖκες τοῖς ἰδίοις† ἀνδράσιν ἐν παντί.
About husbands
25 Οἱ ἄνδρες, ἀγαπᾶτε τὰς γυναῖκας ἑαυτῶν‡ καθὼς καὶ ὁ Χριστὸς ἠγάπησεν τὴν Ἐκκλησίαν καὶ ἑαυτὸν παρέδωκεν ὑπὲρ αὐτῆς, 26 ἵνα αὐτὴν ἁγιάσῃ, καθαρίσας τῷ λουτρῷ τοῦ ὕδατος· ἐν ῥήματι, 27 ἵνα παραστήσῃ αὐτὴν§ ἑαυτῷ—ἔνδοξον τὴν ἐκκλησίαν—μὴ ἔχουσαν σπίλον ἢ ῥυτίδα ἤ τι τῶν τοιούτων, ἀλλ᾿ ἵνα ᾖ ἁγία καὶ ἄμωμος. 28 Οὕτως ὀφείλουσιν οἱ ἄνδρες* ἀγαπᾶν τὰς ἑαυτῶν γυναῖκας ὡς τὰ ἑαυτῶν σώματα· ὁ ἀγαπῶν τὴν ἑαυτοῦ γυναῖκα ἑαυτὸν ἀγαπᾷ. 29 Οὐδεὶς γάρ ποτε τὴν ἑαυτοῦ σάρκα ἐμίσησεν· ἀλλὰ† ἐκτρέφει καὶ θάλπει αὐτήν, καθὼς καὶ ὁ Κύριος‡ τὴν Ἐκκλησίαν 30 —ὅτι μέλη ἐσμὲν τοῦ σώματος αὐτοῦ, ἐκ τῆς σαρκὸς αὐτοῦ καὶ ἐκ τῶν ὀστέων αὐτοῦ.§ 31 «Ἀντὶ τούτου καταλείψει ἄνθρωπος τὸν* πατέρα αὐτοῦ† καὶ τὴν‡ μητέρα καὶ προσκολληθήσεται πρὸς τὴν γυναῖκα αὐτοῦ, καὶ ἔσονται οἱ δύο εἰς σάρκα μίαν.» 32 Τὸ μυστήριον τοῦτο μέγα ἐστίν, ἐγὼ δὲ λέγω εἰς Χριστὸν καὶ εἰς§ τὴν Ἐκκλησίαν.
33 Πλὴν καὶ ὑμεῖς οἱ καθ᾿ ἕνα·* ἕκαστος τὴν ἑαυτοῦ γυναῖκα οὕτως ἀγαπάτω ὡς ἑαυτόν, ἡ δὲ γυνὴ ἵνα φοβῆται τὸν ἄνδρα.
* 5:3 πασα ακαθαρσια f35 [96%] RP,HF,OC,TR,CP ¦ ~ 21 𝕻46ℵA,B [3%] NU ¦ 1 [1%] † 5:3 η rell ¦ και [10%] ‡ 5:4 τα ουκ ανηκοντα f35 [97%] RP,HF,OC,TR,CP ¦ α 2 ανηκεν 𝕻46ℵA,B [3%] NU § 5:5 ιστε f35 𝕻46ℵA,B [30%] NU ¦ εστε [70%] RP,HF,OC,TR,CP * 5:5 ος f35 A [96%] RP,HF,OC,TR,CP ¦ ο 𝕻46ℵB [4%] NU † 5:9 πνευματος f35 𝕻46 (94.2%) RP,HF,OC,TR,CP ¦ φωτος 𝕻49ℵA,B,I (5.3%) NU ¦ three other variants (0.5%) ‡ 5:14 εγειραι f35 [80%] TR,CP ¦ εγειρε 𝕻46ℵA,B [20%] RP,HF,OC,NU § 5:15 πως ακριβως f35 (A) [97%] RP,HF,OC,TR,CP ¦ ~ 21 𝕻46ℵB [3%] NU * 5:17 συνιεντες f35 [96%] RP,HF,OC,TR,CP ¦ συνιετε 𝕻46ℵA,B [3%] NU ¦ συνιοντες [1%] † 5:19 εαυτοις f35 ℵA [98%] RP,HF,OC,TR,CP ¦ 1 εν 𝕻46B [2%] [NU] ‡ 5:19 ψαλλοντες εν τη καρδια f35 (86.5%) RP,HF,OC,TR,CP ¦ 234 (7.8%) ¦ 134 𝕻46ℵB (0.8%) NU ¦ 12 ταις καρδιαις A (4.5%) ¦ two other variants (0.3%) § 5:21 θεου f35 [70%] HF,TR ¦ χριστου 𝕻46ℵA,B [30%] RP,OC,CP,NU ¦ ιησου χριστου [0.5%] ¦ one other reading * 5:22 υποτασσεσθε f35 (86.2%) RP,HF,OC,TR,CP ¦ υποτασσεσθαι (3.5%) ¦ υποτασσεσθωσαν ℵA,I (9.1%) ¦ υποτασσεσθω (0.7%) ¦ — 𝕻46B (alone) NU ¦ one other variant (0.2%) † 5:23 οτι f35 𝕻46ℵA,B [85%] RP,HF,CP,NU ¦ 1 ο [15%] OC,TR (OC is in small print.) ‡ 5:23 και αυτος εστιν f35 [97%] RP,HF,OC,TR,CP ¦ 2 𝕻46ℵA,B,Iv,048 [3%] NU § 5:24 αλλ rell ¦ αλλα B [1%] NU * 5:24 ωσπερ f35 [95%] RP,HF,OC,TR,CP ¦ ως ℵA [3%] NU ¦ οτι 𝕻46 [1%] ¦ — B [1%] † 5:24 ιδιοις f35 A [98%] RP,HF,OC,TR,CP ¦ — 𝕻46ℵB [2%] NU ‡ 5:25 εαυτων f35 [98%] RP,HF,OC,TR,CP ¦ — ℵA,B,048 [2%] NU ¦ one other reading § 5:27 αυτην f35 [97%] RP,HF,OC,TR,CP ¦ αυτος 𝕻46ℵA,B [3%] NU * 5:28 οφειλουσιν οι ανδρες f35 ℵ [95%] RP,HF,OC,TR,CP ¦ 1 και 23 𝕻46B [3%] [NU] ¦ ~ και 231 A,048v [2%] † 5:29 αλλα f35 A,B [60%] CP,NU ¦ αλλ ℵ [40%] RP,HF,OC,TR ‡ 5:29 κυριος f35 [80%] RP,HF,OC,TR,CP ¦ χριστος 𝕻46ℵA,B,048 [20%] NU § 5:30 εκ της σαρκος αυτου και εκ των οστεων αυτου f35 (93.3%) RP,HF,OC,TR,CP ¦ 12345789 (2.5%) ¦ 56789 (0.5%) ¦ — 𝕻46ℵA,B,048 (2.3%) NU ¦ six other variants (1.3%) (The omission is a not very difficult case of homoioteleuton.) * 5:31 τον f35 𝕻46ℵA,048 [99%] RP,HF,OC,TR,CP[NU] ¦ — B [1%] † 5:31 αυτου f35 A [97%] RP,HF,OC,TR,CP ¦ — 𝕻46ℵB [3%] NU ‡ 5:31 την f35 𝕻46ℵA,048 [99%] RP,HF,OC,TR,CP[NU] ¦ — B [1%] § 5:32 εις f35 𝕻46ℵA [85%] RP,HF,OC,TR,CP,NU ¦ — B [15%] * 5:33 καθ᾿ ἑνα rell ¦ καθένα f35 (I include this for the record and so as not to lose sight of it, but since there is evidently no difference in meaning I stay with the conventional spelling. Since the shift from τ to θ is caused by aspiration, there is no ambiguity).