11
A model prayer
1 Καὶ ἐγένετο ἐν τῷ εἶναι αὐτὸν ἐν τόπῳ τινὶ προσευχόμενον, ὡς ἐπαύσατο εἶπέν τις τῶν μαθητῶν αὐτοῦ πρὸς αὐτόν, «Κύριε, δίδαξον ἡμᾶς προσεύχεσθαι, καθὼς καὶ Ἰωάννης ἐδίδαξεν τοὺς μαθητὰς αὐτοῦ.» 2 Εἶπεν δὲ αὐτοῖς· «Ὅταν προσεύχησθε* λέγετε· Πάτερ ἡμῶν ὁ ἐν τοῖς οὐρανοῖς,† ἁγιασθήτω τὸ ὄνομά σου. Ἐλθέτω ἡ βασιλεία σου· γενηθήτω τὸ θέλημά σου, ὡς ἐν οὐρανῷ‡ καὶ ἐπὶ τῆς γῆς.§ 3 Τὸν ἄρτον ἡμῶν τὸν ἐπιούσιον δίδου ἡμῖν τὸ καθ᾿ ἡμέραν· 4 καὶ ἄφες ἡμῖν τὰς ἁμαρτίας ἡμῶν, καὶ γὰρ αὐτοὶ ἀφίεμεν* παντὶ† ὀφείλοντι ἡμῖν. Καί, μὴ εἰσενέγκῃς ἡμᾶς εἰς πειρασμόν, ἀλλὰ ῥῦσαι ἡμᾶς ἀπὸ τοῦ πονηροῦ.»‡
A request at midnight
5 Καὶ εἶπεν πρὸς αὐτούς· «Τίς ἐξ ὑμῶν ἕξει φίλον καὶ πορεύσεται πρὸς αὐτὸν μεσονυκτίου καὶ εἴπῃ§ αὐτῷ, ‹Φίλε, χρῆσόν μοι τρεῖς ἄρτους, 6 ἐπειδὴ φίλος* παρεγένετο ἐξ ὁδοῦ πρός με, καὶ οὐκ ἔχω ὃ παραθήσω αὐτῷ›· 7 κἀκεῖνος ἔσωθεν ἀποκριθεὶς εἴπῃ, ‹Μή μοι κόπους πάρεχε· ἤδη ἡ θύρα κέκλεισται, καὶ τὰ παιδία μου μετ᾿ ἐμοῦ εἰς τὴν κοίτην εἰσίν· οὐ δύναμαι ἀναστὰς δοῦναί σοι›; 8 Λέγω ὑμῖν, εἰ καὶ οὐ δώσει αὐτῷ ἀναστὰς διὰ τὸ εἶναι αὐτοῦ φίλον,† διά γε τὴν ἀναίδειαν αὐτοῦ ἐγερθεὶς δώσει αὐτῷ ὅσον‡ χρῄζει.
9 »Κἀγὼ ὑμῖν λέγω· αἰτεῖτε, καὶ δοθήσεται ὑμῖν· ζητεῖτε, καὶ εὑρήσετε· κρούετε, καὶ ἀνοιγήσεται§ ὑμῖν. 10 Πᾶς γὰρ ὁ αἰτῶν λαμβάνει, καὶ ὁ ζητῶν εὑρίσκει, καὶ τῷ κρούοντι ἀνοιγήσεται.* 11 Τίνα δὲ† ὑμῶν τὸν πατέρα αἰτήσει ὁ υἱὸς ἄρτον, μὴ λίθον ἐπιδώσει‡ αὐτῷ;§ Ἢ καὶ* ἰχθύν, μὴ† ἀντὶ ἰχθύος ὄφιν ἐπιδώσει αὐτῷ;‡ 12 Ἢ καὶ ἐὰν§ αἰτήσῃ* ᾠόν, μὴ† ἐπιδώσει αὐτῷ σκορπίον; 13 Εἰ οὖν ὑμεῖς, πονηροὶ ὑπάρχοντες,‡,§ οἴδατε δόματα ἀγαθὰ* διδόναι τοῖς τέκνοις ὑμῶν, πόσῳ μᾶλλον ὁ Πατὴρ ὁ ἐξ οὐρανοῦ† δώσει Πνεῦμα Ἅγιον‡ τοῖς αἰτοῦσιν αὐτόν.»
A divided house
14 Καὶ ἦν ἐκβάλλων δαιμόνιον, καὶ αὐτὸ ἦν§ κωφόν. Ἐγένετο δέ, τοῦ δαιμονίου ἐξελθόντος, ἐλάλησεν ὁ κωφός· καὶ ἐθαύμασαν* οἱ ὄχλοι. 15 Τινὲς δὲ ἐξ αὐτῶν εἶπον, «Ἐν Βεελζεβούλ,† ἄρχοντι τῶν δαιμονίων, ἐκβάλλει τὰ δαιμόνια.»‡ 16 Ἕτεροι δὲ πειράζοντες, σημεῖον παρ᾿ αὐτοῦ ἐζήτουν ἐξ οὐρανοῦ.§
17 Αὐτὸς δέ, εἰδὼς αὐτῶν τὰ διανοήματα,* εἶπεν αὐτοῖς· «Πᾶσα βασιλεία ἐφ᾿ ἑαυτὴν διαμερισθεῖσα† ἐρημοῦται, καὶ οἶκος ἐπὶ‡ οἶκον πίπτει. 18 Εἰ δὲ καὶ ὁ Σατανᾶς ἐφ᾿ ἑαυτὸν διεμερίσθη,§ πῶς σταθήσεται ἡ βασιλεία αὐτοῦ;—ὅτι λέγετε ἐν Βεελζεβοὺλ ἐκβάλλειν με* τὰ δαιμόνια. 19 Εἰ δὲ ἐγὼ ἐν Βεελζεβοὺλ ἐκβάλλω τὰ δαιμόνια, οἱ υἱοὶ ὑμῶν ἐν τίνι ἐκβάλλουσιν;† Διὰ τοῦτο κριταὶ αὐτοὶ ὑμῶν ἔσονται.‡ 20 Εἰ δὲ ἐν δακτύλῳ Θεοῦ§ ἐκβάλλω τὰ δαιμόνια, ἄρα ἔφθασεν ἐφ᾿ ὑμᾶς ἡ βασιλεία τοῦ Θεοῦ.
21 »Ὅταν ὁ ἰσχυρός, καθωπλισμένος, φυλάσσῃ* τὴν ἑαυτοῦ αὐλήν, ἐν εἰρήνῃ ἐστὶν τὰ ὑπάρχοντα αὐτοῦ. 22 Ἐπὰν δὲ ὁ † ἰσχυρότερος αὐτοῦ ἐπελθών, νικήσῃ‡ αὐτόν, τὴν πανοπλίαν αὐτοῦ αἴρει ἐφ᾿ ᾗ ἐπεποίθει, καὶ τὰ σκῦλα αὐτοῦ διαδίδωσιν.
23 »Ὁ μὴ ὢν μετ᾿ ἐμοῦ κατ᾿ ἐμοῦ ἐστιν, καὶ ὁ μὴ συνάγων μετ᾿ ἐμοῦ σκορπίζει.
An empty house
24 »Ὅταν τὸ ἀκάθαρτον πνεῦμα ἐξέλθῃ ἀπὸ τοῦ ἀνθρώπου, διέρχεται δι᾿ ἀνύδρων τόπων ζητοῦν ἀνάπαυσιν· καὶ μὴ εὑρίσκον§ λέγει, ‹Ὑποστρέψω εἰς τὸν οἶκόν μου ὅθεν ἐξῆλθον.› 25 Καὶ ἐλθὸν* εὑρίσκει σεσαρωμένον καὶ κεκοσμημένον. 26 Τότε πορεύεται καὶ παραλαμβάνει ἑπτὰ ἕτερα πνεύματα, πονηρότερα ἑαυτοῦ,† καὶ ἐλθόντα‡ κατοικεῖ ἐκεῖ· καὶ γίνεται τὰ ἔσχατα τοῦ ἀνθρώπου ἐκείνου χείρονα τῶν πρώτων.»
True blessedness
27 Ἐγένετο δέ,§ ἐν τῷ λέγειν αὐτὸν ταῦτα, ἐπάρασά τις γυνὴ φωνὴν* ἐκ τοῦ ὄχλου εἶπεν αὐτῷ, «Μακαρία ἡ κοιλία ἡ βαστάσασά σε, καὶ μαστοὶ οὓς ἐθήλασας.» 28 Αὐτὸς δὲ εἶπεν, «Μενοῦν γε,† μακάριοι οἱ ἀκούοντες τὸν λόγον τοῦ Θεοῦ καὶ φυλάσσοντες αὐτόν.»‡
Jonah is a sign
29 Τῶν δὲ ὄχλων ἐπαθροιζομένων, ἤρξατο λέγειν· «Ἡ γενεὰ αὕτη§ πονηρά ἐστιν. Σημεῖον ἐπιζητεῖ,* καὶ σημεῖον οὐ δοθήσεται αὐτῇ εἰ μὴ τὸ σημεῖον Ἰωνᾶ τοῦ προφήτου.† 30 Καθὼς γὰρ ἐγένετο Ἰωνᾶς σημεῖον τοῖς Νινευΐταις,‡ οὕτως ἔσται καὶ ὁ Υἱὸς τοῦ Ἀνθρώπου τῇ γενεᾷ ταύτῃ.§ 31 Βασίλισσα νότου ἐγερθήσεται ἐν τῇ κρίσει μετὰ τῶν ἀνδρῶν τῆς γενεᾶς ταύτης, καὶ κατακρινεῖ αὐτούς, ὅτι ἦλθεν ἐκ τῶν περάτων τῆς γῆς ἀκοῦσαι τὴν σοφίαν Σολομῶνος,* καὶ ἰδού, πλεῖον Σολομῶνος† ὧδε. 32 Ἄνδρες Νινευῒ‡ ἀναστήσονται ἐν τῇ κρίσει μετὰ τῆς γενεᾶς ταύτης, καὶ κατακρινοῦσιν αὐτήν, ὅτι μετενόησαν εἰς τὸ κήρυγμα Ἰωνᾶ, καὶ ἰδού, πλεῖον Ἰωνᾶ ὧδε.
Light inside the body
33 »Οὐδεὶς δὲ§ λύχνον ἅψας, εἰς κρυπτὴν* τίθησιν οὐδὲ ὑπὸ τὸν μόδιον,† ἀλλ᾿ ἐπὶ τὴν λυχνίαν, ἵνα οἱ εἰσπορευόμενοι τὸ φέγγος‡ βλέπωσιν. 34 Ὁ λύχνος τοῦ σώματός ἐστιν ὁ ὀφθαλμός.§ Ὅταν οὖν* ὁ ὀφθαλμός σου ἁπλοῦς ᾖ,† ὅλον τὸ σῶμά σου φωτεινόν‡ ἐστιν.§ Ἐπὰν δὲ πονηρὸς ᾖ, καὶ τὸ σῶμά σου σκοτεινόν.* 35 Σκόπει οὖν μὴ τὸ φῶς τὸ ἐν σοὶ σκότος ἐστίν. 36 Εἰ οὖν τὸ σῶμά σου ὅλον φωτεινόν, μὴ ἔχον τι μέρος† σκοτεινόν, ἔσται φωτεινὸν ὅλον, ὡς ὅταν ὁ λύχνος τῇ ἀστραπῇ φωτίζῃ σε.»
Jesus derides scribes and Pharisees
37 Ἐν δὲ τῷ λαλῆσαι,‡ ἠρώτα§ αὐτὸν Φαρισαῖός τις* ὅπως ἀριστήσῃ παρ᾿ αὐτῷ. Εἰσελθὼν δὲ ἀνέπεσεν. 38 Ὁ δὲ Φαρισαῖος, ἰδών, ἐθαύμασεν ὅτι οὐ πρῶτον ἐβαπτίσθη πρὸ τοῦ ἀρίστου. 39 Εἶπεν δὲ ὁ Κύριος πρὸς αὐτόν· «Νῦν ὑμεῖς οἱ Φαρισαῖοι τὸ ἔξωθεν τοῦ ποτηρίου καὶ τοῦ πίνακος καθαρίζετε, τὸ δὲ ἔσωθεν ὑμῶν γέμει ἁρπαγῆς καὶ πονηρίας. 40 Ἄφρονες, οὐχ ὁ ποιήσας τὸ ἔξωθεν καὶ τὸ ἔσωθεν ἐποίησεν; 41 Πλήν, τὰ ἐνόντα δότε ἐλεημοσύνην· καὶ ἰδού, πάντα† καθαρὰ ὑμῖν ἐστιν.‡
42 »Ἀλλ᾿§ οὐαὶ ὑμῖν τοῖς Φαρισαίοις, ὅτι ἀποδεκατοῦτε τὸ ἡδύοσμον καὶ τὸ πήγανον καὶ πᾶν λάχανον, καὶ παρέρχεσθε τὴν κρίσιν καὶ τὴν ἀγάπην τοῦ Θεοῦ. Ταῦτα* ἔδει ποιῆσαι, κἀκεῖνα μὴ ἀφιέναι.† 43 Οὐαὶ ὑμῖν τοῖς Φαρισαίοις, ὅτι ἀγαπᾶτε τὴν πρωτοκαθεδρίαν ἐν ταῖς συναγωγαῖς, καὶ τοὺς ἀσπασμοὺς ἐν ταῖς ἀγοραῖς. 44 Οὐαὶ ὑμῖν, γραμματεῖς καὶ Φαρισαῖοι, ὑποκριταί,‡ ὅτι ἐστὲ ὡς τὰ μνημεῖα τὰ ἄδηλα, καὶ οἱ ἄνθρωποι§ περιπατοῦντες ἐπάνω οὐκ οἴδασιν.»
Jesus derides lawyers
45 Ἀποκριθεὶς δέ τις τῶν νομικῶν λέγει αὐτῷ, «Διδάσκαλε, ταῦτα λέγων καὶ ἡμᾶς ὑβρίζεις.» 46 Ὁ δὲ εἶπεν· «Καὶ ὑμῖν τοῖς νομικοῖς οὐαί, ὅτι φορτίζετε τοὺς ἀνθρώπους φορτία δυσβάστακτα, καὶ αὐτοὶ ἑνὶ τῶν δακτύλων ὑμῶν οὐ προσψαύετε τοῖς φορτίοις. 47 Οὐαὶ ὑμῖν, ὅτι οἰκοδομεῖτε τὰ μνημεῖα τῶν προφητῶν, οἱ δὲ πατέρες ὑμῶν ἀπέκτειναν αὐτούς. 48 Ἄρα μαρτυρεῖτε* καὶ συνευδοκεῖτε τοῖς ἔργοις τῶν πατέρων ὑμῶν· ὅτι αὐτοὶ μὲν ἀπέκτειναν αὐτούς, ὑμεῖς δὲ οἰκοδομεῖτε αὐτῶν τὰ μνημεῖα.† 49 Διὰ τοῦτο καὶ ‹ἡ σοφία τοῦ Θεοῦ› εἶπεν· ‹Ἀποστελῶ εἰς αὐτοὺς προφήτας καὶ ἀποστόλους, καὶ ἐξ αὐτῶν ἀποκτενοῦσιν καὶ ἐκδιώξουσιν,›‡ 50 ἵνα ἐκζητηθῇ τὸ αἷμα πάντων τῶν προφητῶν τὸ ἐκχυνόμενον§ ἀπὸ καταβολῆς κόσμου ἀπὸ τῆς γενεᾶς ταύτης, 51 ἀπὸ τοῦ* αἵματος Ἄβελ† ἕως τοῦ‡ αἵματος Ζαχαρίου, τοῦ ἀπολομένου μεταξὺ τοῦ θυσιαστηρίου καὶ τοῦ οἴκου. Ναί, λέγω ὑμῖν, ἐκζητηθήσεται ἀπὸ τῆς γενεᾶς ταύτης. 52 Οὐαὶ ὑμῖν τοῖς νομικοῖς, ὅτι ἤρατε τὴν κλεῖδα τῆς γνώσεως· αὐτοὶ οὐκ εἰσήλθετε,§ καὶ τοὺς εἰσερχομένους ἐκωλύσατε.»
53 Λέγοντος δὲ αὐτοῦ ταῦτα πρὸς αὐτούς,* ἤρξαντο οἱ γραμματεῖς καὶ οἱ Φαρισαῖοι δεινῶς συνέχειν† καὶ ἀποστοματίζειν‡ αὐτὸν περὶ πλειόνων, 54 ἐνεδρεύοντες αὐτόν, ζητοῦντες§ θηρεῦσαί τι ἐκ τοῦ στόματος αὐτοῦ, ἵνα κατηγορήσωσιν αὐτοῦ.*
* 11:2 προσευχησθε rell ¦ προσευχεσθε 𝕻75A [10%] ¦ προσευχεσθαι C,W [5%] † 11:2 ημων ο εν τοις ουρανοις f35 A,C,D,W [99%] CP,HF,RP,TR,OC ¦ — 𝕻75ℵB [1%] NU ‡ 11:2 γενηθητω το θελημα σου ως εν ουνανω f35 ℵA,C,D,W [99%] CP,HF,RP,TR,OC ¦ — 𝕻75B [1%] NU § 11:2 και επι της γης f35 [92%] CP,HF,RP,TR,OC ¦ 124 (ℵ)A,C,D,W [7%] ¦ — 𝕻75B [1%] NU * 11:4 αφιεμεν f35 ℵ [74%] CP,HF,RP,TR,OC ¦ αφιομεν 𝕻75A,C [21%] NU ¦ αφειομεν B,D,W [0.5%] ¦ αφιωμεν [4%] ¦ four other variants † 11:4 παντι rell ¦ 1 τω [8%] OC ‡ 11:4 αλλα ρυσαι ημας απο του πονηρου f35 A,C,D,W [99%] CP,HF,RP,TR,OC ¦ — 𝕻75ℵB [1%] NU § 11:5 ειπη rell ¦ ερει A,D,W [22%] OC * 11:6 φιλος f35 C [70%] CP,HF,RP ¦ 1 μου 𝕻75ℵA,B,W [30%] TR,OC,NU ¦ μοι D † 11:8 αυτου φιλον f35 [92.5%] CP,HF,RP,TR,OC ¦ ~ 21 𝕻45,75ℵB,C [2.5%] NU ¦ 1 φιλος W [1%] ¦ αυτον 2 A,D [4%] ‡ 11:8 οσον f35 (D) [87%] CP,HF,RP ¦ οσων 𝕻45,75ℵA,B,C,W [13%] TR,OC,NU § 11:9 ανοιγησεται f35 𝕻75ℵA,B,C [60%] CP,HF,RP,TR,OC,NU ¦ ανοιχθησεται D,W [40%] * 11:10 ανοιγησεται f35 C [50%] CP,HF,RP,TR[NU] [ανυγησεται (ℵ)𝕻45] ¦ ανοιχθησεται A(W) [50%] OC ¦ ανοιγεται 𝕻75B,D † 11:11 δε f35 [78%] CP,HF,RP,TR ¦ 1 εξ 𝕻(45)75ℵA,B,C,D,W [22%] OC,NU ‡ 11:11 επιδωσει rell ¦ δωσει CP § 11:11 αρτον μη λιθον επιδωσει αυτω f35 ℵA,C(D)W [99.8%] CP,HF,RP,TR,OC ¦ — 𝕻45,75B [0.2%] NU * 11:11 η και f35 A(C)D,W [88%] CP,HF,RP,OC ¦ ει 2 [10%] TR ¦ 1 ℵ [2%] ¦ — 𝕻45,75B [0.2%] NU † 11:11 μη f35 ℵA,C,D,W [99.8%] CP,HF,RP,TR,OC ¦ και 𝕻45,75B,NU ‡ 11:11 επιδωσει αυτω f35 𝕻45ℵA,C,W [99.5%] CP,HF,RP,TR,OC ¦ ~ 21 𝕻75B,D [0.5%] NU § 11:12 εαν f35 𝕻45(C)(D) [92.5%] CP,HF,RP,TR,OC ¦ αν A,W [6%] ¦ — 𝕻75ℵB [1.5%] NU * 11:12 αιτηση f35 (𝕻45)W [90%] CP,HF,RP,TR,OC ¦ αιτησει 𝕻75ℵA,B(C)(D) [10%] NU † 11:12 μη f35 ℵA(C)(D)W [99%] CP,HF,RP,TR,OC ¦ — 𝕻45,75B [1%] NU ‡ 11:13 υπαρχοντες rell ¦ οντες ℵD [15%] § 11:13 πονηροι υπαρχοντες rell ¦ ~ 21 OC * 11:13 δοματα αγαθα f35 𝕻75ℵA,B,C,D,W [97%] HF,RP,OC,NU ¦ ~ 21 𝕻45 [3%] CP,TR † 11:13 ο εξ ουρανου f35 A,B(C)D,W [98%] CP,HF,RP,TR,OC[NU] ¦ 23 𝕻75ℵ [2%] ¦ 1 ουρανιος 𝕻45 ‡ 11:13 αγιον rell ¦ αγαθον 𝕻45 [1.5%] OC § 11:14 και ουτο ην f35 C,W (93.9%) CP,HF,RP,TR,OC[NU] ¦ 1 αυτω 3 (3.9%) ¦ 1 αυτον 3 (0.2%) ¦ — 𝕻45,75ℵA,B (1.6%) ¦ six other variants D (0.4%) * 11:14 εθαυμασαν rell ¦ εθαυμαζον [1%] OC † 11:15 βεελζεβουλ f35 D,N [82%] CP,HF,RP,TR ¦ 1 τω 𝕻45,75ℵB,C,W [18%] OC,NU ¦ 1 των A ‡ 11:15 δαιμονια rell ¦ 1 ο δε (και 9%) αποκριθεις ειπεν (−1234 3%) πως δυναται σατανας σαταναν εκβαλλειν (εκβαλειν D 1%) A(D) [22%] § 11:16 παρ αυτου εζητουν (επεζητουν 4%) εξ ουρανου f35 N,W [96%] CP,HF,RP,TR,OC ¦ ~ 45312 𝕻45,75ℵA,B,C,D [2.5%] NU ¦ at least eight further variants [1.5%] * 11:17 αυτων τα διανοηματα f35 𝕻75ℵB,C,D,N,W [92%] HF,RP,TR,OC,NU ¦ ~ 231 𝕻45A [8%] CP † 11:17 διαμερισθεισα f35 𝕻75(ℵA)B(D) [80%] HF,RP,TR,OC,NU ¦ μερισθεισα (𝕻45)C,N,W [20%] CP ‡ 11:17 επι rell ¦ επ C,D [17%] § 11:18 διεμερισθη f35 𝕻75A,B,D,N [81%] HF,RP,TR,OC,NU ¦ εμερισθη 𝕻45ℵC,W [19%] CP * 11:18 εκβαλλειν με rell ¦ ~ 21 OC † 11:19 εκβαλλουσιν rell ¦ εκβαλουσιν N,W [17%] OC ¦ εκβαλλωσιν [3.5%] ‡ 11:19 κριται αυτοι υμων εσονται f35 [18%] ¦ ~ 2134 A,C,W [30%] OC ¦ ~ 1324 [52%] CP,HF,RP,TR ¦ ~ 2314 𝕻75B,D,NU ¦ ~ 2143 ℵ ¦ ~ 2341 N ¦ ~ 2431 𝕻45 § 11:20 θεου f35 𝕻45ℵA,W [94%] CP,HF,RP,TR,OC ¦ 1 εγω 𝕻75B,C(D,N) [6%] [NU] * 11:21 φυλασση rell ¦ φυλασσει D [20%] † 11:22 ο f35 A,C,N,W [98.5%] CP,HF,RP,TR,OC ¦ — 𝕻45,75ℵB,D [1.5%] NU ‡ 11:22 νικηση rell ¦ νικησει W [18%] § 11:24 ευρισκον f35 ℵA,C,D(W) [70%] HF,RP,TR,OC ¦ ευρισκων 𝕻45 [27%] CP ¦ 1 τοτε 𝕻75B [3%] [NU] * 11:25 ελθον f35 𝕻75ℵA,B,W [62%] HF,RP,TR,OC,NU ¦ ελθων 𝕻45C,D [38%] CP † 11:26 επτα ετερα πνευματα πονηροτερα εαυτου f35 A,C(D)W [98.5%] CP,HF,RP,TR,OC ¦ ~ 23451 𝕻75ℵB [1.5%] NU ‡ 11:26 ελθοντα f35 [70%] HF,RP ¦ εισελθοντα 𝕻75ℵA,B,C,D,W [30%] CP,TR,OC,NU § 11:27 εγενετο δε rell ¦ ~ και 1 CP * 11:27 γυνη φωνην f35 A,C(D)W [99.7%] CP,HF,RP,TR,OC ¦ ~ 21 𝕻75ℵB [0.3%] NU † 11:28 γε f35 C,D [95%] CP,HF,RP,TR,OC ¦ — 𝕻75ℵA,B,W [5%] NU ‡ 11:28 αυτον f35 [82%] CP,HF,RP,TR,OC ¦ — 𝕻75A,B,C,D,W [18%] NU ¦ τον λογον του θεου ℵ § 11:29 αυτη f35 C,W [93.5%] CP,HF,RP,TR ¦ 1 γενεα 𝕻75ℵA,B,D [6.5%] OC,NU * 11:29 επιζητει f35 C,D,W [95%] CP,HF,RP,TR ¦ ζητει 𝕻45v,75ℵA,B [5%] OC,NU † 11:29 του προφητου f35 A,C,W [99%] CP,HF,RP,TR,OC ¦ — 𝕻45,75ℵB,D [1%] NU ‡ 11:30 σημειον τοις νινευιταις f35 (𝕻45v)A(D)(W) [86%] CP,HF,RP,TR,OC ¦ 12 νηνευιταις [12%] ¦ ~ 231 C [1.5%] NU ¦ ~ 2 νινευειταις 1 𝕻75ℵB § 11:30 ταυτη rell ¦ 1 σημειον [1.5%] OC * 11:31 σολομωνος f35 𝕻45,75ℵA,B,D [72%] CP,HF,RP,NU ¦ σολομονος [8%] ¦ σολομωντος C,W [19%] TR,OC ¦ five other spellings [1%] † 11:31 σολομωνος f35 𝕻45,75ℵA,B,D,W [70%] CP,HF,RP,NU ¦ σολομονος [10%] ¦ σολομωντος C [20%] TR,OC ¦ three other spellings [0.5%] ‡ 11:32 νινευι f35 [32%] CP,RP,TR,OC ¦ νινευη [16%] HF ¦ νηνευι [2%] ¦ νινευιται A,C [35%] NU ¦ νηνευιται [6%] ¦ νινευηται [3.5%] ¦ νινευειται 𝕻45,75ℵB,W ¦ seven other spellings [5%] (D omits verse) § 11:33 δε f35 A,W [88%] CP,HF,RP,TR,OC ¦ — 𝕻45,75ℵB,C,D [12%] NU * 11:33 κρυπτην f35 𝕻75ℵA,B,C,D,W [85%] CP,HF,RP,OC,NU ¦ κρυπτον 𝕻45 [15%] TR † 11:33 ουδε υπο τον μοδιον f35 ℵA,B,C,D,W [97.5%] CP,HF,RP,TR,OC[NU] ¦ — 𝕻45,75 [2.5%] ‡ 11:33 φεγγος f35 𝕻45A,W [90%] CP,HF,RP,TR,OC ¦ φως 𝕻75ℵB,C,D [10%] NU § 11:34 οφθαλμος f35 [98%] CP,HF,RP,TR,OC ¦ 1 σου 𝕻45,75ℵA,B,C,D,W [2%] NU * 11:34 ουν f35 A,C [94%] CP,HF,RP,TR,OC ¦ — 𝕻45,75ℵB,D,W [6%] NU † 11:34 η f35 C,D [35%] CP ¦ 1 και 𝕻45,75ℵA,B,W [65%] HF,RP,TR,OC,NU ‡ 11:34 φωτεινον rell ¦ φωτινον 𝕻75ℵA,C,D,W [18%] § 11:34 εστιν rell ¦ εσται 𝕻45 [15%] * 11:34 σκοτεινον rell ¦ 1 εστιν D [4.5%] ¦ 1 εσται 𝕻45 [24%] † 11:36 τι μερος f35 ℵ [81%] CP,HF,RP,TR,OC ¦ ~ 21 𝕻75A,B,W [17%] NU ¦ 2 C [1.5%] ¦ ~ μελος 1 𝕻45 (D omits verse) ‡ 11:37 λαλησαι rell ¦ 1 αυτον ταυτα [6.5%] OC ¦ 1 αυτον A [1%] § 11:37 ηρωτα f35 𝕻45C [93%] CP,HF,RP,TR,OC ¦ ερωτα 𝕻75ℵA,B,W [7%] NU ¦ — D * 11:37 τις f35 A,C(D)W [98%] CP,HF,RP,TR,OC ¦ — 𝕻45,75ℵB [2%] NU † 11:41 παντα rell ¦ απαντα 𝕻75 [3%] OC ‡ 11:41 εστιν rell ¦ εσται 𝕻45 [7.5%] OC § 11:42 αλλ f35 A,C [65%] CP,HF,RP,TR,OC ¦ αλλα 𝕻45,75ℵB,D,W [35%] NU * 11:42 ταυτα f35 ℵA(D)W [85%] CP,HF,RP,TR ¦ 1 δε 𝕻45,75B,C [15%] OC,NU † 11:42 αφιεναι f35 C,W [97%] CP,HF,RP,TR,OC ¦ αφειναι 𝕻45ℵ [1.5%] ¦ παρειναι 𝕻75B [1%] NU ¦ παραφιεναι A ¦ — (D) ‡ 11:44 γραμματεις και φαρισαιοι υποκριται f35 A,W [99%] CP,HF,RP,TR,OC ¦ — 𝕻45,75ℵB,C [1%] NU ¦ 123 D § 11:44 ανθρωποι f35 𝕻75A(D)W [95%] CP,HF,RP,OC ¦ 1 οι ℵB,C [5%] TR[NU] * 11:48 μαρτυρειτε f35 𝕻75A,C,D,W [99.5%] CP,HF,RP,TR,OC ¦ μαρτυρες εστε ℵB [0.5%] NU † 11:48 αυτων τα μνημεια f35 A,C,W (96.4%) CP,HF,RP,TR,OC ¦ 12 μνηματα (0.3%) ¦ ~ 231 (1%) ¦ ~ 213 (0.3%) ¦ ~ τους ταφους 1 (1.1%) ¦ — 𝕻75ℵB,D (0.6%) NU ¦ two other variants (0.2%) ‡ 11:49 εκδιωξουσιν f35 A,D,W [87%] CP,HF,RP,TR,OC ¦ διωξουσιν 𝕻75ℵB,C [13%] NU § 11:50 εκχυνομενον f35 𝕻75 [94%] CP,HF,RP,TR,OC ¦ εκχυννομενον ℵA,C,D,W [5%] ¦ εκκεχυμενον 𝕻45vB [1%] NU * 11:51 του f35 A,W [99%] CP,HF,RP,TR,OC ¦ — 𝕻45,75ℵB,C,D [1%] NU † 11:51 αβελ rell ¦ 1 του δικαιου [22%] ‡ 11:51 του f35 A,C,W [97.5%] CP,HF,RP,TR,OC ¦ — 𝕻75ℵB,D [2.5%] NU § 11:52 εισηλθετε f35 [92%] CP,HF,RP,TR,OC ¦ εισηλθατε 𝕻45,75ℵA,B,C,D,W [8%] NU * 11:53 λεγοντος δε αυτου ταυτα προς αυτους f35 A(D)W [98%] CP,HF,RP,TR ¦ ~ 123564 [1%] OC ¦ κακειθεν εξελθοντος (εξελθοντες 𝕻75) αυτου 𝕻45v(75)ℵB,C [1%] NU † 11:53 συνεχειν f35 [26%] CP ¦ ενεχειν 𝕻75ℵA,B,W [70%] HF,RP,TR,OC,NU ¦ εχειν 𝕻45D [2.5%] ¦ επεχειν C ¦ — [1%] ‡ 11:53 αποστοματιζειν rell ¦ αποστομιζειν [15%] § 11:54 αυτον ζητουντες f35 A,C,W [90%] CP,HF,RP,OC ¦ αυτω 2 [3%] ¦ 1 και 2 [6%] TR ¦ 1 𝕻45,75B [1%] NU ¦ 2 (D) ¦ — ℵ * 11:54 ινα κατηγορησωσιν αυτου f35 C [96.5%] CP,HF,RP,TR,OC ¦ 1 κατηγορησουσιν 3 A,W [2%] ¦ 1 ευρωσιν κατηγορησαι 3 D ¦ — 𝕻45,75ℵB [1.5%] NU