16
1 »Ταῦτα λελάληκα ὑμῖν ἵνα μὴ σκανδαλισθῆτε 2 —ἀποσυναγώγους ποιήσουσιν ὑμᾶς· ἀλλ᾿ ἔρχεται ὥρα ἵνα πᾶς ὁ ἀποκτείνας ὑμᾶς δόξῃ λατρείαν προσφέρειν τῷ Θεῷ. 3 Καὶ ταῦτα ποιήσουσιν* ὅτι οὐκ ἔγνωσαν τὸν Πατέρα οὐδὲ ἐμέ. 4 Ἀλλὰ ταῦτα λελάληκα ὑμῖν ἵνα ὅταν ἔλθῃ ἡ ὥρα,† μνημονεύητε αὐτῶν ὅτι ἐγὼ εἶπον ὑμῖν. Ταῦτα δὲ ὑμῖν ἐξ ἀρχῆς οὐκ εἶπον ὅτι μεθ᾿ ὑμῶν ἤμην.
What the Enabler will do
5 »Νῦν δὲ ὑπάγω πρὸς τὸν πέμψαντά με, καὶ οὐδεὶς ἐξ ὑμῶν ἐρωτᾷ με, ‹Ποῦ ὑπάγεις;› 6 Ἀλλ᾿ ὅτι ταῦτα λελάληκα ὑμῖν, ἡ λύπη πεπλήρωκεν ὑμῶν τὴν καρδίαν. 7 Ἀλλ᾿ ἐγὼ τὴν ἀλήθειαν λέγω ὑμῖν· Συμφέρει ὑμῖν ἵνα ἐγὼ ἀπέλθω· ἐὰν γὰρ ἐγὼ‡ μὴ ἀπέλθω, ὁ Παράκλητος οὐκ ἐλεύσεται πρὸς ὑμᾶς· ἐὰν δὲ πορευθῶ, πέμψω αὐτὸν πρὸς ὑμᾶς.
8 »Καὶ ἐλθὼν ἐκεῖνος ἐλέγξει τὸν κόσμον περὶ ἁμαρτίας καὶ περὶ δικαιοσύνης καὶ περὶ κρίσεως· 9 περὶ ἁμαρτίας μέν, ὅτι οὐ πιστεύουσιν εἰς ἐμέ· 10 περὶ δικαιοσύνης δέ, ὅτι πρὸς τὸν Πατέρα μου§ ὑπάγω καὶ οὐκέτι θεωρεῖτέ με· 11 περὶ δὲ κρίσεως, ὅτι ὁ ἄρχων τοῦ κόσμου τούτου κέκριται.
12 »Ἔτι πολλὰ ἔχω λέγειν ὑμῖν,* ἀλλ᾿ οὐ δύνασθε βαστάζειν ἄρτι. 13 Ὅταν δὲ ἔλθῃ ἐκεῖνος, τὸ Πνεῦμα τῆς Ἀληθείας, ὁδηγήσει ὑμᾶς εἰς πᾶσαν τὴν ἀλήθειαν·† οὐ γὰρ λαλήσει ἀφ᾿ ἑαυτοῦ, ἀλλ᾿ ὅσα ἂν‡ ἀκούσῃ§ λαλήσει· καὶ τὰ ἐρχόμενα ἀναγγελεῖ ὑμῖν. 14 Ἐκεῖνος ἐμὲ δοξάσει, ὅτι ἐκ τοῦ ἐμοῦ λήψεται* καὶ ἀναγγελεῖ ὑμῖν. 15 Πάντα ὅσα ἔχει ὁ Πατὴρ ἐμά ἐστιν· διὰ τοῦτο εἶπον ὅτι ἐκ τοῦ ἐμοῦ λαμβάνει† καὶ ἀναγγελεῖ ὑμῖν.
Sorrow to joy
16 »Μικρὸν καὶ οὐ‡ θεωρεῖτέ με, καὶ πάλιν μικρὸν καὶ ὄψεσθέ με, ὅτι ὑπάγω πρὸς τὸν Πατέρα.»§ 17 Εἶπον* οὖν ἐκ τῶν μαθητῶν αὐτοῦ πρὸς ἀλλήλους· «Τί ἐστιν τοῦτο ὃ λέγει ἡμῖν, ‹Μικρὸν καὶ οὐ θεωρεῖτέ με, καὶ πάλιν μικρὸν καὶ ὄψεσθέ με,› καὶ ὅτι ‹Ἐγὼ† ὑπάγω πρὸς τὸν Πατέρα›;» 18 Ἔλεγον οὖν· «Τοῦτο τί ἐστιν‡ ὃ λέγει,§ ‹τὸ μικρόν›; Οὐκ οἴδαμεν τί λαλεῖ.»
19 Ἔγνω οὖν* ὁ † Ἰησοῦς ὅτι ἤθελον αὐτὸν ἐρωτᾶν, καὶ εἶπεν αὐτοῖς· «Περὶ τούτου ζητεῖτε μετ᾿ ἀλλήλων ὅτι εἶπον, ‹Μικρὸν καὶ οὐ θεωρεῖτέ με, καὶ πάλιν μικρὸν καὶ ὄψεσθέ με;› 20 Ἀμήν, ἀμὴν λέγω ὑμῖν ὅτι κλαύσετε καὶ θρηνήσετε ὑμεῖς, ὁ δὲ κόσμος χαρήσεται· ὑμεῖς δὲ‡ λυπηθήσεσθε, ἀλλ᾿ ἡ λύπη ὑμῶν εἰς χαρὰν γενήσεται. 21 Ἡ γυνὴ ὅταν τίκτῃ§ λύπην ἔχει, ὅτι ἦλθεν ἡ ὥρα αὐτῆς· ὅταν δὲ γεννήσῃ τὸ παιδίον, οὐκέτι μνημονεύει τῆς θλίψεως, διὰ τὴν χαρὰν ὅτι ἐγεννήθη ἄνθρωπος εἰς τὸν κόσμον. 22 Καὶ ὑμεῖς οὖν λύπην μὲν νῦν* ἔχετε· πάλιν δὲ ὄψομαι ὑμᾶς, καὶ χαρήσεται ὑμῶν ἡ καρδία, καὶ τὴν χαρὰν ὑμῶν οὐδεὶς αἴρει ἀφ᾿ ὑμῶν. 23 Καὶ ἐν ἐκείνῃ τῇ ἡμέρᾳ ἐμὲ οὐκ ἐρωτήσετε οὐδέν.
»Ἀμήν, ἀμὴν λέγω ὑμῖν ὅτι ὅσα ἂν† αἰτήσητε τὸν Πατέρα ἐν τῷ ὀνόματί μου δώσει ὑμῖν. 24 Ἕως ἄρτι οὐκ ᾐτήσατε οὐδὲν ἐν τῷ ὀνόματί μου. Αἰτεῖτε καὶ λήψεσθε,‡ ἵνα ἡ χαρὰ ὑμῶν ᾖ πεπληρωμένη.
Figures of speech
25 »Ταῦτα ἐν παροιμίαις λελάληκα ὑμῖν, ἀλλ᾿§ ἔρχεται ὥρα ὅτε οὐκέτι ἐν παροιμίαις λαλήσω ὑμῖν, ἀλλὰ παρρησίᾳ περὶ τοῦ Πατρὸς ἀναγγελῶ* ὑμῖν. 26 Ἐν ἐκείνῃ τῇ ἡμέρᾳ ἐν τῷ ὀνόματί μου αἰτήσεσθε, καὶ οὐ λέγω ὑμῖν ὅτι ἐγὼ ἐρωτήσω τὸν Πατέρα περὶ ὑμῶν· 27 αὐτὸς γὰρ ὁ Πατὴρ φιλεῖ ὑμᾶς, ὅτι ὑμεῖς ἐμὲ πεφιλήκατε, καὶ πεπιστεύκατε ὅτι ἐγὼ παρὰ τοῦ† Θεοῦ ἐξῆλθον. 28 Ἐξῆλθον παρὰ τοῦ Πατρὸς καὶ ἐλήλυθα εἰς τὸν κόσμον. Πάλιν ἀφίημι τὸν κόσμον καὶ πορεύομαι πρὸς τὸν Πατέρα.»
29 Λέγουσιν αὐτῷ οἱ μαθηταὶ αὐτοῦ·‡ «Ἴδε, νῦν§ παρρησίᾳ λαλεῖς καὶ παροιμίαν οὐδεμίαν λέγεις. 30 Νῦν οἴδαμεν ὅτι οἶδας πάντα καὶ οὐ χρείαν ἔχεις ἵνα τίς σε ἐρωτᾷ. Ἐν τούτῳ πιστεύομεν ὅτι ἀπὸ Θεοῦ ἐξῆλθες.»
“Take heart!”
31 Ἀπεκρίθη αὐτοῖς ὁ * Ἰησοῦς· «Ἄρτι πιστεύετε; 32 Ἰδού, ἔρχεται ὥρα καὶ νῦν† ἐλήλυθεν, ἵνα σκορπισθῆτε ἕκαστος εἰς τὰ ἴδια, καὶ ἐμὲ‡ μόνον ἀφῆτε. Καὶ οὐκ εἰμὶ μόνος, ὅτι ὁ Πατὴρ μετ᾿ ἐμοῦ ἐστιν. 33 Ταῦτα λελάληκα ὑμῖν ἵνα ἐν ἐμοὶ εἰρήνην ἔχητε. Ἐν τῷ κόσμῳ θλῖψιν ἔχετε·§ ἀλλὰ θαρσεῖτε, ἐγὼ νενίκηκα τὸν κόσμον.»
* 16:3 ποιησουσιν f35 A,B [85%] CP,HF,RP,OC,NU ¦ 1 υμιν ℵD [15%] TR † 16:4 ωρα f35 ℵD [90%] CP,HF,RP,OC,TR ¦ 1 αυτων A,B [10%] NU ‡ 16:7 εγω f35 A [98%] CP,HF,RP,OC ¦ — ℵB,D [2%] TR,NU § 16:10 μου f35 A [99%] CP,HF,RP,OC,TR ¦ — ℵB,D,W [1%] NU * 16:12 λεγειν υμιν f35 A,D,W [99%] CP,HF,RP,OC,TR ¦ ~ 21 ℵB [1%] NU † 16:13 εις πασαν την αληθειαν f35 [98%] CP,HF,RP,OC,TR ¦ ~ 1342 A,B ¦ εν τη αληθεια παση (−π. ℵ) (ℵ)D,W [2%] NU ‡ 16:13 αν f35 [97%] CP,HF,RP,OC,TR ¦ εαν A [1%] ¦ — ℵB,D,W [2%] NU § 16:13 ακουση f35 A [97%] CP,HF,RP,OC,TR ¦ ακουσει B,D,W [2.5%] NU ¦ ακουει ℵ [0.5%] * 16:14 ληψεται f35 [99.5%] CP,HF,RP,OC,TR ¦ λημψεται ℵA,B,D,W [0.5%] NU † 16:15 λαμβανει f35 B,D,N,W [80%] CP,HF,RP,NU ¦ ληψεται (A) [20%] OC,TR ¦ — 𝕻66ℵ omit whole verse ‡ 16:16 ου f35 A [98%] CP,HF,RP,OC,TR ¦ ουκετι 𝕻66vℵB,D,N,W [2%] NU § 16:16 οτι υπαγω προς τον πατερα f35 A,N [79.5%] CP,HF,RP ¦ 1 εγω 2345 [20%] OC,TR ¦ — 𝕻66ℵB,D,W [0.5%] NU * 16:17 ειπον f35 ℵA,D,N [99.5%] CP,HF,RP,OC,TR ¦ ειπαν 𝕻66B,W [0.5%] NU † 16:17 εγω f35 D,W [90%] CP,HF,RP,OC,TR ¦ — ℵA,B,N [10%] NU ‡ 16:18 τουτο τι εστιν f35 A,N [97%] CP,HF,RP,OC,TR ¦ ~ 231 𝕻66ℵB,D,W [3%] NU § 16:18 ο λεγει f35 B,N [97.5%] CP,HF,RP,OC,TR[NU] ¦ το 2 A ¦ — 𝕻66ℵD,W [2.5%] * 16:19 ουν f35 A,N [96%] CP,HF,RP,OC,TR ¦ — 𝕻5ℵB,D,W [1%] NU ¦ δε [3%] † 16:19 ο f35 ℵAD,N [99.5%] CP,HF,RP,OC,TR[NU] ¦ — 𝕻5B,W [0.5%] ‡ 16:20 δε f35 A,N,W [99.5%] CP,HF,RP,OC,TR ¦ — 𝕻5ℵB,D [0.5%] NU § 16:21 τικτη rell ¦ τικτει [10%] ¦ τικτι N * 16:22 ουν λυπην μεν νυν f35 A(N) [96%] CP,HF,RP,OC,TR ¦ ~ 1432 𝕻5v,22v,66B,C,D,W [3%] NU ¦ ~ 4312 ℵ ¦ four other variants † 16:23 οτι οσα αν f35 [96%] CP,HF,RP,OC,TR ¦ 12 εαν [1%] ¦ 13 A,W ¦ 1 ο 3 ℵ ¦ 1 ο εαν [2%] ¦ ο εαν N ¦ 3 τι 𝕻5B,C [0.5%] NU ¦ εαν τι (𝕻22)D ‡ 16:24 ληψεσθε f35 C [99%] CP,HF,RP,OC,TR ¦ λημψεσθε 𝕻5ℵA,B,D [0.5%] NU ¦ λημψεσθαι N,W [0.5%] § 16:25 αλλ f35 A,N [99%] CP,HF,RP,OC,TR ¦ — ℵB,C,D,W [1%] NU * 16:25 αναγγελω f35 N [98%] CP,HF,RP,OC,TR ¦ απαγγελω 𝕻5v,66A,B,C,D,W [2%] NU ¦ απαγγελλω ℵ † 16:27 του f35 B,C,D,W [99.5%] CP,HF,RP,OC,TR[NU] ¦ — 𝕻5ℵA,N [0.5%] ‡ 16:29 αυτω οι μαθηται αυτου f35 A,D [98.5%] CP,HF,RP,OC,TR ¦ 234 B,C,N [1%] NU ¦ ~ 231 ℵ ¦ 123 W § 16:29 νυν f35 A,N [99.5%] CP,HF,RP,OC,TR ¦ 1 εν ℵB,C,D,W [0.5%] NU * 16:31 ο f35 ℵA,D,N [99.5%] CP,HF,RP,OC,TR ¦ — 𝕻22,66B,C,W [0.5%] NU † 16:32 νυν f35 N [99%] CP,HF,RP,OC,TR ¦ — 𝕻66ℵA,B,C,D,W [1%] NU ‡ 16:32 και εμε f35 A,D,W [98%] CP,HF,RP,OC,TR ¦ καμε 𝕻22,66ℵB,C,N [2%] NU § 16:33 εχετε f35 ℵA,B,C [90%] CP,HF,RP,NU ¦ εξετε D [8.5%] OC,TR ¦ εξεται [1%] ¦ εχεται N ¦ omit whole clause 𝕻66 [0.5%]