3
“We are children of God”
1 Ἴδετε ποταπὴν ἀγάπην δέδωκεν* ἡμῖν ὁ Πατήρ, ἵνα τέκνα Θεοῦ κληθῶμεν.† Διὰ τοῦτο ὁ κόσμος οὐ γινώσκει ἡμᾶς,‡ ὅτι οὐκ ἔγνω αὐτόν.
2 Ἀγαπητοί, νῦν τέκνα Θεοῦ ἐσμεν καὶ οὔπω ἐφανερώθη τί ἐσόμεθα, οἴδαμεν δὲ§ ὅτι ἐάν φανερωθῇ ὅμοιοι αὐτῷ ἐσόμεθα, ὅτι ὀψόμεθα αὐτὸν καθώς ἐστιν 3 —καὶ πᾶς ὁ ἔχων τὴν ἐλπίδα ταύτην ἐπ᾿ αὐτῷ ἁγνίζει ἑαυτόν, καθὼς ἐκεῖνος ἁγνός ἐστιν.
“Whoever abides in Him does not sin”
4 Πᾶς ὁ ποιῶν τὴν ἁμαρτίαν καὶ τὴν ἀνομίαν ποιεῖ· καὶ ἡ ἁμαρτία ἐστὶν ἡ ἀνομία. 5 Καὶ οἴδατε ὅτι ἐκεῖνος ἐφανερώθη ἵνα τὰς ἁμαρτίας ἡμῶν* ἄρῃ—καὶ ἁμαρτία ἐν αὐτῷ οὐκ ἔστιν. 6 Πᾶς ὁ ἐν αὐτῷ μένων οὐχ ἁμαρτάνει· καί,† πᾶς ὁ ἁμαρτάνων οὐχ ἑώρακεν αὐτὸν οὐδὲ ἔγνωκεν αὐτόν.
7 Τεκνία, μηδεὶς πλανάτω ὑμᾶς· ὁ ποιῶν τὴν δικαιοσύνην δίκαιός ἐστιν, καθὼς ἐκεῖνος δίκαιός ἐστιν. 8 Ὁ ποιῶν τὴν ἁμαρτίαν ἐκ τοῦ διαβόλου ἐστίν, ὅτι ἀπ᾿ ἀρχῆς ὁ διάβολος ἁμαρτάνει. Εἰς τοῦτο ἐφανερώθη ὁ Υἱὸς τοῦ Θεοῦ· ἵνα λύσῃ τὰ ἔργα τοῦ διαβόλου. 9 Πᾶς ὁ γεγεννημένος‡ ἐκ τοῦ Θεοῦ ἁμαρτίαν οὐ ποιεῖ, ὅτι σπέρμα αὐτοῦ ἐν αὐτῷ μένει· καί, οὐ δύναται ἁμαρτάνειν ὅτι ἐκ τοῦ Θεοῦ γεγέννηται.§
Children of God vs children of the devil
10 Ἐν τούτῳ φανερά ἐστιν τὰ τέκνα τοῦ Θεοῦ καὶ τὰ τέκνα τοῦ διαβόλου· πᾶς ὁ μὴ ποιῶν* δικαιοσύνην οὐκ ἔστιν ἐκ τοῦ Θεοῦ, καὶ ὁ μὴ ἀγαπῶν τὸν ἀδελφὸν αὐτοῦ. 11 Ὅτι αὕτη ἐστὶν ἡ ἀγγελία† ἣν ἠκούσατε ἀπ᾿ ἀρχῆς, ἵνα ἀγαπῶμεν ἀλλήλους 12 —οὐ καθὼς Κάϊν, ἐκ τοῦ πονηροῦ ἦν καὶ ἔσφαξεν τὸν ἀδελφὸν αὐτοῦ. Καὶ χάριν τίνος ἔσφαξεν αὐτόν; Ὅτι τὰ ἔργα αὐτοῦ πονηρὰ ἦν, τὰ δὲ τοῦ ἀδελφοῦ αὐτοῦ δίκαια.
13 Μὴ‡ θαυμάζετε, ἀδελφοί μου,§ εἰ μισεῖ ὑμᾶς ὁ κόσμος. 14 Ἡμεῖς οἴδαμεν ὅτι μεταβεβήκαμεν ἐκ τοῦ θανάτου εἰς τὴν ζωὴν ὅτι ἀγαπῶμεν τοὺς ἀδελφούς· ὁ μὴ ἀγαπῶν τὸν ἀδελφὸν* μένει ἐν τῷ θανάτῳ. 15 Πᾶς ὁ μισῶν τὸν ἀδελφὸν αὐτοῦ ἀνθρωποκτόνος ἐστίν, καὶ οἴδατε ὅτι πᾶς ἀνθρωποκτόνος οὐκ ἔχει ζωὴν αἰώνιον ἐν ἑαυτῷ† μένουσαν.
Love in deed and truth
16 Ἐν τούτῳ ἐγνώκαμεν τὴν ἀγάπην· ὅτι ἐκεῖνος ὑπὲρ ἡμῶν τὴν ψυχὴν αὐτοῦ ἔθηκεν· καὶ ἡμεῖς ὀφείλομεν ὑπὲρ τῶν ἀδελφῶν τὰς ψυχὰς τιθέναι.‡ 17 Ὃς δ᾿ ἂν ἔχῃ§ τὸν βίον τοῦ κόσμου καὶ θεωρῇ* τὸν ἀδελφὸν αὐτοῦ χρείαν ἔχοντα, καὶ κλείσῃ† τὰ σπλάγχνα αὐτοῦ ἀπ᾿ αὐτοῦ—πῶς ἡ ἀγάπη τοῦ Θεοῦ μένει‡ ἐν αὐτῷ;
18 Τεκνία μου,§ μὴ ἀγαπῶμεν λόγῳ μηδὲ τῇ* γλώσσῃ, ἀλλ᾿† ἐν‡ ἔργῳ καὶ ἀληθείᾳ 19 —καί,§ ἐν τούτῳ γινώσκομεν* ὅτι ἐκ τῆς Ἀληθείας ἐσμὲν καὶ ἔμπροσθεν αὐτοῦ πείσωμεν† τὰς καρδίας‡ ἡμῶν· 20 ὅτι ἐὰν καταγινώσκῃ§ ἡμῶν ἡ καρδία, ὅτι μείζων ἐστὶν ὁ Θεὸς τῆς καρδίας ἡμῶν καὶ γινώσκει πάντα.
Confidence toward God
21 Ἀγαπητοί, ἐὰν ἡ καρδία ἡμῶν* μὴ καταγινώσκῃ† ἡμῶν,‡ παρρησίαν ἔχομεν πρὸς τὸν Θεόν, 22 καὶ ὃ ἐὰν αἰτῶμεν λαμβάνομεν§ παρ᾿* αὐτοῦ, ὅτι τὰς ἐντολὰς αὐτοῦ τηροῦμεν† καὶ τὰ ἀρεστὰ ἐνώπιον αὐτοῦ ποιοῦμεν. 23 Καὶ αὕτη ἐστὶν ἡ ἐντολὴ αὐτοῦ, ἵνα πιστεύσωμεν‡ τῷ ὀνόματι τοῦ Υἱοῦ αὐτοῦ, Ἰησοῦ Χριστοῦ, καὶ ἀγαπῶμεν ἀλλήλους, καθὼς ἔδωκεν ἐντολήν.§ 24 Καὶ ὁ τηρῶν τὰς ἐντολὰς αὐτοῦ ἐν αὐτῷ μένει, καὶ αὐτὸς ἐν αὐτῷ. Ἐν* τούτῳ γινώσκομεν ὅτι μένει ἐν ἡμῖν· ἐκ τοῦ Πνεύματος οὗ ἡμῖν ἔδωκεν.†
* 3:1 δεδωκεν rell ¦ εδωκεν A [14%] † 3:1 κληθωμεν f35 (85.4%) RP,HF,OC,TR,CP ¦ 1 και εσμεν ℵA,B,C (14.6%) NU (The addition is out of place here, since John takes up that point in verse two.) ‡ 3:1 ημας f35 A,B [36%] TR,NU ¦ υμας ℵC [63.5%] RP,HF,OC,CP ¦ — [0.5%] (John is making a general statement, so it is properly inclusive—first person.) § 3:2 οιδαμεν δε f35 [90.4%] RP,HF,OC,TR,CP ¦ 1 ℵA,B,C [5.6%] NU ¦ — [4%] * 3:5 ημων f35 ℵ,C [95.8%] RP,HF,OC,TR,CP ¦ — A,B [4.2%] NU † 3:6 και f35 [20%] CP ¦ — ℵA,B,C [80%] RP,HF,OC,TR,NU (I take the conjunction to be emphatic, ‘indeed’.) ‡ 3:9 γεγεννημενος rell ¦ γεγενημενος [15%] § 3:9 γεγεννηται rell ¦ γεγενηται [16%] * 3:10 ποιων rell ¦ 1 την A,C [18%] † 3:11 αγγελια rell ¦ επαγγελια ℵC [10%] ‡ 3:13 μη f35 A,B [93%] RP,HF,OC,TR,CP ¦ και 1 ℵC [7%] [NU]ECM § 3:13 μου f35 [88%] RP,HF,OC,TR,CP ¦ — ℵA,B,C [12%] NU * 3:14 τον αδελφον f35 C (80.5%) RP,HF,OC,TR,CP ¦ 12 αυτου (14.7%) ¦ — ℵA,B (3.8%) NU ¦ three other variants (1%) † 3:15 εαυτω f35 ℵA,C [70%] RP,HF,OC,CP ¦ αυτω B [30%] TR,NU ‡ 3:16 τιθεναι f35 [92%] RP,HF,OC,TR,CP ¦ θειναι ℵA,B,C [8%] NU § 3:17 εχη rell ¦ εχει [15%] * 3:17 θεωρη f35 ℵA,B,C [47%] RP,HF,OC,TR,CP,NU ¦ θεωρει [53%] (An itacism? Θεωρη is parallel to εχη and κλειση; all are in the Subjunctive because of αν.) † 3:17 κλειση rell ¦ κλεισει [14%] ‡ 3:17 μένει f35 [80%] RP,HF,OC,TR,CP,NU ¦ μενεῖ [17%] ¦ ambiguous ℵA,B,C [1%] ¦ μενη [2%] § 3:18 μου f35 [87%] RP,HF,OC,TR,CP ¦ — ℵA,B,C [13%] NU * 3:18 τη f35 A,B,C [85%] RP,HF,OC,CP,NU ¦ — (ℵ) [15%] TR † 3:18 αλλ f35 B,C [97.5%] RP,HF,OC,TR,CP ¦ αλλα ℵA [2.5%] NU ‡ 3:18 εν f35 ℵA,B,C [65%] RP,HF,OC,CP,NU ¦ — [35%] TR § 3:19 και f35 ℵC [93.6%] RP,HF,OC,TR,CP[NU]ECM ¦ — A,B [6%] ¦ αλλ [0.4%] * 3:19 γινωσκομεν f35 [80%] RP,HF,OC,TR,CP ¦ γνωσομεθα ℵA,B,C [17%] NU ¦ γινωσκομεθα [1%] ¦ three other variants [2%] † 3:19 πεισωμεν f35 [43%] ¦ πεισομεν ℵA,B,C [56%] RP,HF,OC,TR,CP,NU ¦ two other variants [1%] (The assuring is not automatic and is up to us—the Subjunctive is correct.) ‡ 3:19 τας καρδιας f35 ℵC [97.8%] RP,HF,OC,TR,CP ¦ την καρδιαν A,B [2.2%] NU § 3:20 καταγινωσκη rell ¦ καταγινωσκει [24%] * 3:21 ημων f35 ℵvC [97%] RP,HF,OC,TR,CP[NU]ECM ¦ — A,B [3%] † 3:21 καταγινωσκη rell ¦ καταγινωσκει A [29%] ‡ 3:21 ημων f35 ℵvA [97.8%] RP,HF,OC,TR,CP ¦ — B,C [2.2%] NU § 3:22 λαμβανομεν rell ¦ λαμβανωμεν A [16%] * 3:22 παρ f35 [91.5%] RP,HF,OC,TR,CP ¦ απ ℵA,B,C [8.5%] NU † 3:22 τηρουμεν rell ¦ τηρωμεν ℵA [10%] ‡ 3:23 πιστευσωμεν f35 B (66.9%) RP,HF,OC,TR,CP,NU ¦ πιστευωμεν ℵA,C (26.5%) ¦ πιστευομεν (5.4%) ¦ πιστευσομεν (1.2%) § 3:23 εντολην f35 [80%] RP,HF,OC,CP ¦ 1 ημιν ℵA,B,C [20%] TR,NU * 3:24 εν f35 ℵ [30%] CP ¦ και 1 A,B,Cv [70%] RP,HF,OC,TR,NU (Given John’s fondness for the conjunction, scribes could add it almost without thinking.) † 3:24 ημιν εδωκεν f35 A,B [75%] RP,HF,OC,TR,NU ¦ ~ 21 ℵ [25%] CP