10
Israel needs salvation
1 Ἀδελφοί, ἡ μὲν εὐδοκία τῆς ἐμῆς καρδίας καὶ ἡ δέησις ἡ * πρὸς τὸν Θεὸν ὑπὲρ τοῦ Ἰσραήλ ἐστιν† εἰς σωτηρίαν. 2 Μαρτυρῶ γὰρ αὐτοῖς ὅτι ζῆλον Θεοῦ ἔχουσιν, ἀλλ᾿ οὐ κατ᾿ ἐπίγνωσιν. 3 Ἀγνοοῦντες γὰρ τὴν τοῦ Θεοῦ δικαιοσύνην, καὶ τὴν ἰδίαν δικαιοσύνην‡ ζητοῦντες στῆσαι, τῇ δικαιοσύνῃ τοῦ Θεοῦ οὐχ ὑπετάγησαν.
How to be saved
4 Τέλος γὰρ νόμου Χριστὸς εἰς δικαιοσύνην παντὶ τῷ πιστεύοντι 5 —Μωσῆς§ γὰρ γράφει τὴν δικαιοσύνην τὴν ἐκ τοῦ* νόμου, ὅτι «Ὁ ποιήσας αὐτὰ ἄνθρωπος ζήσεται ἐν αὐτοῖς.» 6 Ἡ δὲ ἐκ πίστεως δικαιοσύνη οὕτως λέγει· «Μὴ εἴπῃς ἐν τῇ καρδίᾳ σου, ‹Τίς ἀναβήσεται εἰς τὸν οὐρανόν;› » (τοῦτ᾿ ἔστιν, Χριστὸν καταγαγεῖν) 7 «ἤ, ‹Τίς καταβήσεται εἰς τὴν ἄβυσσον;› » (τοῦτ᾿ ἔστιν, Χριστὸν ἐκ νεκρῶν ἀναγαγεῖν). 8 Ἀλλὰ τί λέγει; «Ἐγγύς σου τὸ ῥῆμά ἐστιν, ἐν τῷ στόματί σου καὶ ἐν τῇ καρδίᾳ σου» (τοῦτ᾿ ἔστιν, τὸ ῥῆμα τῆς πίστεως ὃ κηρύσσομεν)· 9 ὅτι ἐὰν ὁμολογήσῃς ἐν τῷ στόματί σου, «Κύριον Ἰησοῦν,» καὶ πιστεύσῃς ἐν τῇ καρδίᾳ σου ὅτι ὁ Θεὸς αὐτὸν ἤγειρεν† ἐκ νεκρῶν, σωθήσῃ. 10 Καρδίᾳ γὰρ πιστεύεται εἰς δικαιοσύνην, στόματι δὲ ὁμολογεῖται εἰς σωτηρίαν. 11 Λέγει γὰρ ἡ Γραφή·‡ «Πᾶς ὁ πιστεύων ἐπ᾿ αὐτῷ οὐ καταισχυνθήσεται»· 12 οὐ γὰρ ἐστιν διαστολὴ Ἰουδαίου τε καὶ Ἕλληνος, ὁ γὰρ αὐτὸς Κύριος πάντων πλουτῶν εἰς πάντας τοὺς ἐπικαλουμένους αὐτόν· 13 «Πᾶς γὰρ ὃς ἂν ἐπικαλέσηται τὸ ὄνομα Κυρίου σωθήσεται.»
The message is necessary
14 Πῶς οὖν ἐπικαλέσονται§ εἰς ὃν οὐκ ἐπίστευσαν; Πῶς δὲ πιστεύσουσιν* οὗ οὐκ ἤκουσαν; Πῶς δὲ ἀκούσουσιν† χωρὶς κηρύσσοντος; 15 Πῶς δὲ κηρύξουσιν‡ ἐὰν μὴ ἀποσταλῶσιν; Καθὼς γέγραπται· «Ὡς ὡραῖοι οἱ πόδες τῶν εὐαγγελιζομένων εἰρήνην,§ τῶν εὐαγγελιζομένων τὰ* ἀγαθά.» 16 (Ἀλλ᾿ οὐ πάντες ὑπήκουσαν τῷ εὐαγγελίῳ· Ἡσαΐας γὰρ λέγει· «Κύριε, τίς ἐπίστευσεν τῇ ἀκοῇ ἡμῶν;») 17 Ἄρα† ἡ πίστις ἐξ ἀκοῆς, ἡ δὲ ἀκοὴ διὰ ῥήματος Θεοῦ.‡
A rebellious people
18 Ἀλλὰ λέγω, μὴ οὐκ ἤκουσαν; Μενοῦνγε· «Εἰς πᾶσαν τὴν γῆν ἐξῆλθεν ὁ φθόγγος αὐτῶν, καὶ εἰς τὰ πέρατα τῆς οἰκουμένης τὰ ῥήματα αὐτῶν.» 19 Ἀλλὰ λέγω, μὴ οὐκ ἔγνω Ἰσραήλ;§ Πρῶτος Μωσῆς* λέγει· «Ἐγὼ παραζηλώσω† ὑμᾶς ἐπ᾿ οὐκ ἔθνει,‡ ἐπὶ§ ἔθνει ἀσυνέτῳ παροργιῶ ὑμᾶς.» 20 Ἡσαΐας δὲ ἀποτολμᾷ καὶ λέγει· «Εὑρέθην* τοῖς ἐμὲ μὴ† ζητοῦσιν· ἐμφανὴς ἐγενόμην τοῖς ἐμὲ μὴ ἐπερωτῶσιν.» 21 Πρὸς δὲ τὸν Ἰσραὴλ λέγει· «Ὅλην τὴν ἡμέραν ἐξεπέτασα τὰς χεῖράς μου πρὸς λαὸν ἀπειθοῦντα καὶ ἀντιλέγοντα.»
* 10:1 η f35 [97%] OC,RP,HF,TR,CP ¦ — 𝕻46ℵA,B [3%] NU † 10:1 του ισραηλ εστιν f35 [95%] OC,RP,HF,TR(CP) ¦ αυτων 𝕻46ℵA,B [3%] NU ¦ αυτων 3 [2%] ‡ 10:3 δικαιοσυνην f35 𝕻46ℵ (95.3%) OC,RP,HF,TR,CP[NU] ¦ — A,B (3.7%) ¦ long omissions (1%) § 10:5 μωσης f35 A [30%] TR ¦ μωυσης 𝕻46ℵB [70%] OC,RP,HF,CP,NU * 10:5 του f35 𝕻46 [99%] OC,RP,HF,TR,CP[NU] ¦ — ℵA,B [1%] † 10:9 αυτον ηγειρεν rell ¦ ~ 21 [14%] ‡ 10:11 γραφη f35 ℵA,B [99%] OC,RP,HF,TR,NU ¦ 1 οτι [1%] CP § 10:14 επικαλεσονται f35 𝕻46 [98%] OC,RP,HF,TR,CP ¦ επικαλεσωνται ℵA,B [2%] NU * 10:14 πιστευσουσιν f35 A [88%] OC,RP,HF,TR,CP ¦ πιστευσωσιν 𝕻46ℵB [7%] NU ¦ πιστευουσιν [5%] † 10:14 ακουσουσιν f35 [75%] OC,RP,HF,TR,CP ¦ ακουσωσιν A,B [20%] NU ¦ ακουσονται ℵ [5%] ¦ ακουσωνται 𝕻46 ‡ 10:15 κηρυξουσιν f35 [83%] OC,RP,HF,TR,CP ¦ κηρυξωσιν 𝕻46ℵA,B [17%] NU § 10:15 των ευαγγελιζομενων ειρηνην f35 (89.5%) OC,RP,HF,TR,CP ¦ — 𝕻46ℵA,B,C (10.5%) NU [easy homoioteleuton] * 10:15 τα f35 𝕻46ℵ [96%] OC,RP,HF,TR,CP[NU] ¦ — A,B,C [4%] † 10:17 αρα rell ¦ 1 ουν [10%] ‡ 10:17 θεου f35 A [98%] OC,RP,HF,TR,CP ¦ χριστου 𝕻46ℵB,C [2%] NU § 10:19 ουκ εγνω ισραηλ f35 [96%] OC,RP,HF,TR,CP ¦ ~ 312 𝕻46ℵA,B,C [4%] NU * 10:19 μωσης f35 A [20%] TR ¦ μωυσης 𝕻46ℵB,C [80%] OC,RP,HF,CP,NU † 10:19 παραζηλωσω rell ¦ παραζηλω [3%] CP ‡ 10:19 εθνει rell ¦ εθνη [18%] ¦ εθνι ℵ § 10:19 επι f35 [92%] OC,RP,HF,TR,CP ¦ επ ℵA,B,C [8%] NU * 10:20 ευρεθην f35 ℵA,C [99%] OC,RP,HF,TR,CP ¦ 1 εν 𝕻46B [1%] [NU] † 10:20 μη rell ¦ — [10%]