ΠΡΟΣ ΕΒΡΑΙΟΥΣ
The supremacy of the Son
1
1 Πολυμερῶς καὶ πολυτρόπως πάλαι ὁ Θεὸς λαλήσας τοῖς πατράσιν ἐν τοῖς προφήταις, 2 ἐπ᾿ ἐσχάτου* τῶν ἡμερῶν τούτων ἐλάλησεν ἡμῖν ἐν Υἱῷ, ὃν ἔθηκεν κληρονόμον πάντων, δι᾿ οὗ καὶ τοὺς αἰῶνας ἐποίησεν·† 3 ὃς ὢν ἀπαύγασμα τῆς δόξης καὶ χαρακτὴρ τῆς ὑποστάσεως αὐτοῦ, φέρων τε τὰ πάντα τῷ ῥήματι τῆς δυνάμεως αὐτοῦ, δι᾿ ἑαυτοῦ‡ καθαρισμὸν ποιησάμενος τῶν ἁμαρτιῶν§ ἡμῶν* ἐκάθισεν ἐν δεξιᾷ† τῆς μεγαλωσύνης ἐν ὑψηλοῖς, 4 τοσούτῳ κρείττων γενόμενος τῶν ἀγγέλων ὅσῳ διαφορώτερον παρ᾿ αὐτοὺς κεκληρονόμηκεν ὄνομα.
He is superior to angels
5 Τίνι γὰρ εἶπέν ποτε τῶν ἀγγέλων, «Υἱός μου εἶ σύ, ἐγὼ σήμερον γεγέννηκά σε,» καὶ πάλιν, «Ἐγὼ ἔσομαι αὐτῷ εἰς Πατέρα, καὶ αὐτὸς ἔσται μοι εἰς Υἱόν»; 6 Ὅταν δέ, πάλιν, εἰσαγάγῃ τὸν Πρωτότοκον εἰς τὴν οἰκουμένην λέγει, «Καὶ προσκυνησάτωσαν αὐτῷ πάντες ἄγγελοι Θεοῦ.» 7 Καὶ πρὸς μὲν τοὺς ἀγγέλους λέγει, «Ὁ ποιῶν τοὺς ἀγγέλους αὐτοῦ πνεύματα, καὶ τοὺς λειτουργοὺς αὐτοῦ πυρὸς φλόγα»· 8 πρὸς δὲ τὸν Υἱόν· «Ὁ θρόνος σου, ὁ Θεός, εἰς τὸν αἰῶνα τοῦ αἰῶνος·‡ ‹Ῥάβδος Εὐθύτητος› ἡ ῥάβδος§ τῆς βασιλείας σου. 9 Ἠγάπησας δικαιοσύνην καὶ ἐμίσησας ἀνομίαν, διὰ τοῦτο ἔχρισέν σε ὁ Θεός, ὁ Θεός σου, ἔλαιον ἀγαλλιάσεως παρὰ τοὺς μετόχους σου.» 10 Καί· «Σὺ κατ᾿ ἀρχάς, Κύριε, τὴν γῆν ἐθεμελίωσας, καὶ ἔργα τῶν χειρῶν σού εἰσιν οἱ οὐρανοί· 11 αὐτοὶ ἀπολοῦνται, σὺ δὲ διαμένεις—καὶ πάντες ὡς ἱμάτιον παλαιωθήσονται· 12 καὶ ὡσεὶ περιβόλαιον ἑλίξεις αὐτοὺς* καὶ ἀλλαγήσονται, σὺ δὲ ὁ αὐτὸς εἶ καὶ τὰ ἔτη σου οὐκ ἐκλείψουσιν.»
13 Πρὸς τίνα δὲ τῶν ἀγγέλων εἴρηκέν ποτε, «Κάθου ἐκ δεξιῶν μου ἕως ἂν θῶ τοὺς ἐχθρούς σου ὑποπόδιον τῶν ποδῶν σου»; 14 Οὐχὶ πάντες εἰσὶν λειτουργικὰ πνεύματα εἰς διακονίαν ἀποστελλόμενα διὰ τοὺς μέλλοντας κληρονομεῖν σωτηρίαν;
* 1:2 εσχατου f35 𝕻46ℵA,B [95%] RP,HF,OC,CP,NU ¦ εσχατων [5%] TR † 1:2 τους αιωνας εποιησεν f35 [97%] RP,HF,OC,TR,CP ¦ ~ 312 𝕻46ℵA,B,I [3%] NU ‡ 1:3 αυτου δι εαυτου f35 (89.3%) RP,HF,OC,TR,CP ¦ 1 ℵA,B (5.2%) NU ¦ 23 (1%) ¦ 121 (3.4%) ¦ ~ 21 𝕻46 (0.3%) ¦ part of a larger omission [homoioteleuton] (0.7%) § 1:3 ποιησαμενος των αμαρτιων f35 [95%] RP,HF,OC,TR,CP ¦ ~ 231 𝕻46ℵA,B [5%] NU * 1:3 ημων f35 [97%] RP,HF,OC,TR,CP ¦ — 𝕻46ℵA,B [3%] NU † 1:3 δεξια f35 𝕻46ℵA,B [90%] RP,HF,OC,TR,NU ¦ 1 του θρονου [10%] CP ‡ 1:8 αιωνος f35 (98.6%) RP,HF,OC,TR,CP ¦ 1 και η 𝕻46ℵA,B (1.4%) NU § 1:8 ευθυτητος η ραβδος f35 (98.3%) RP,HF,OC,TR,CP ¦ της 13 𝕻46A,B (1.2%) NU ¦ 13 (0.3%) ¦ — ℵ (I take it that ‘Scepter of Uprightness’ is a proper name, like ‘Excalibur’; the Alexandrians missed it.) * 1:12 αυτους f35 (98.8%) RP,HF,OC,TR,CP ¦ 1 ως ιματιον 𝕻46ℵA,B (1.2%) NU